tomron87/hebrew-wikipedia-sentences-corpus huggingface dataset:
החברה החלה את דרכה עם קידומת 052, ועם השנים התרחבה לקידומות 053, 058, 064 ו-065. מאפריל 2004, עם המעבר ל-7 ספרות על פי תוכנית המיספור של משרד התקשורת, סלקום נשארה עם 052.
בתחילת דרכה, סבלה מתדמית נחותה עקב הצבת תחנות בסיס במספר קטן מהדרוש וכן עקב חוסר האמינות שנבע מהבטחות לתאריכים מסוימים בהם יושלם הכיסוי באזורים מסוימים בארץ, שהתבררו כהבטחות ללא כיסוי.
במפה שהפיצה חברת סלקום עם היווסדה סימנה את כל שטח הנגב מגבול ירדן עד גבול מצרים כשטח שיכוסה עד סוף שנת 1995, אך למעשה השאירה כמעט את כל השטח בין כביש 40 לגבול מצרים ללא כיסוי.
אחד מהגורמים שהפריעו לחברת סלקום בתחילת דרכה, הייתה המודעות המתגברת בציבור לגבי סכנת הקרינה מאתרי השידור הסלולריים.
מסיבה זו, גם כאשר היה בידי חברת סלקום הציוד הדרוש לא תמיד הייתה יכולה להפעילו עקב צווים משפטיים.
בעלי המניות עם הקמת החברה היו חברת בלסאות' האמריקאית (כיום חלק מתאגיד AT&T) 35%, משפחת ספרא 35% ודיסקונט השקעות.
בשנת 2005 רכשה דיסקונט השקעות תמורת 1.34 מיליארד דולר את חלקיהן של בלסאות' והאחים ספרא בחברה.
בפברואר 2007 הונפקה החברה בבורסה לניירות ערך בניו יורק, וביולי אותה שנה נרשמו מניותיה למסחר גם בבורסה לניירות ערך בתל אביב.
בפברואר 2021 מחקה החברה את מניותיה מהמסחר בבורסה לניירות ערך בניו יורק.
בשנת 2007 נמכרו 16% ממניות החברה תמורת 229 מיליון דולר לגופים שונים בישראל: 5% לבנק לאומי, 2% לבנק הבינלאומי, 5% לבית ההשקעות גולדמן זאקס ועוד 4% לחברת מגדל, כך שדיסקונט השקעות החזיקה ב-59% מהחברה.
בהמשך ירד חלקה של דיסקונט השקעות ל-35.5%.
במאי 2024 מכרה דיסקונט השקעות את מלוא אחזקתה לקבוצה בראשות קרן פורטיסימו קפיטל.
החל מחודש מרץ 1995 החלו להצטבר במשרדי "סלקום" תלונות רבות על ניתוקים בלתי-מוסברים באזורי הקליטה.
החברה הפסיקה לחייב את הלקוחות בתשלום עבור זמן אוויר למשך שלושה חודשים.
בשלב מסוים החברה אף שכרה את היכל הספורט יד אליהו למתן שירות ללקוחות.
מאז סלקום החלה למכור מכשירים מתוצרתן של מגוון חברות, ובהן גם מוטורולה.
ב-1 בדצמבר 2010 התרחשה במערכת המיתוג של החברה תקלה אשר גרמה לניתוקם מהרשת של כשליש מלקוחות החברה למשך כ-12 שעות.
הנהלת סלקום הוציאה הודעה על המשבר עם פרסום התקלה באמצעי התקשורת השונים.
לאחר שהוכרז על סיום התקלה, החליטה הנהלת החברה לפצות את לקוחותיה בהחזר כספי על כל השימושים בזמן-אוויר ומסרונים במשך שבוע שעליו הוכרז מראש.
ללקוחות בעלי חבילות זמן-אוויר או מסרונים ניתן החזר כספי בשווי רבע מעלות החבילה, פיצוי ששיקף 14 שעות שיחה ו־sms חינם על כל שעה של תקלה.
בעקבות התקלה מינה משרד התקשורת בודק מומחה וזה קבע כי לא נמצא דופי או בעיה אקוטית ברכיבים ההנדסיים של סלקום.
עם זאת, כלקח מהתקלה שהשפיעה על למעלה ממיליון לקוחות החברה, גובש נוהל ולפיו במקרה של תקלה חמורה ומקיפה יחויבו כל המפעילות להוריד את הרשת שלהן ולהעלות אותה מחדש בהדרגה.
ב-6 בנובמבר 2014 התרחשה תקלה בשירותי הסלולר של החברה בשני אזורים.
כתוצאה מהתקלה נפגעו גם מנויי הסלולר של גולן טלקום, חברה שפעלה בהסכם נדידה עם הרשת של סלקום.
לבסוף התקלה תוקנה בערבו של יום.
תובענה ייצוגית על מכירת נתוני הלקוחות
במרץ 2020 ניתן תוקף של פסק דין להסכם פשרה בין סלקום לתובעים ייצוגיים.
על פי כתב התביעה החל מתאריך 1 בינואר 2011 ועד 31 באוגוסט 2014 מסרה מדי 5 דקות איכון מדויק של כלל לקוחותיה לחברת "טרנדאיט", שהשתמשה בנתונים אלה לניתוחים דמוגרפיים וסטטיסטיים בטכניקות של ביג דאטה.
לטענת התובעים, אף שהנתונים עברו תהליך של אנונימיזציה, כך שלא יכללו מידע על לקוח מסוים, קיימת אפשרות להשיג באמצעותם גם מידע אישי, ובכך יש פגיעה בפרטיות של כל לקוחות סלקום בתקופה האמורה.
בנוסף התחייבה החברה לפצות את לקוחותיה בתקופה הנידונה במתן שירותים שערכם הכולל נאמד ביותר מ-21 מיליון ש"ח.
בנובמבר 2023 פורסמה כתבה באתר ynet אודות מתקפת סייבר שבוצעה כנגד החברה.
בתחילת דרכה הפעילה החברה רשת TDMA בתדר 850 מגהרץ בדומה לרשת הסלולרית של חברת בלסאות' בארצות הברית שהייתה ממקימות סלקום.
לאחר קבלת כלל האישורים להפעלת רשת GSM בישראל, בשנת 2001 עברה גם סלקום (בדומה לפרטנר) לטכנולוגיה זו.
לשם כך רכשה סלקום ממשרד התקשורת רישיון לפעול בתדר מסוים.
בעשור השני של המאה ה-21, החברה פועלת בתדרים GSM 1800 MHz, וכן UMTS 850/2100 MHz.
סלקום גם ביקשה להחליף את תדרי ה-TDMA שברשותה בתדרי GSM 900MHz תקניים אך פלאפון ופרטנר עתרו למשרד התקשורת למנוע זאת ממנה.
באמצע 2006 קיבלה סלקום את הרישיון לשירותי טלפוניה פנים-ארציים בקידומת 2–073. השירות ניתן בעיקר לחברות עסקיות גדולות.
הרישיון מאפשר מתן שירותי טלפונייה קווית מתקדמת ושירותי אינטרנט.
לחברה יש רשת סיבים אופטיים הפרוסים ברחבי הארץ והיא מספקת לארגונים קווי תמסורת בעלי יכולת מעבר נתונים בכמויות גדולות במיוחד.
עם כניסת הדור השלישי סלקום ערכה את שיחת הווידאו בין מכשירים סלולרים הראשונה בישראל, ובה הועבר שידור חי של לידה אל מול הסב הטרי.
החל מראשית שנת 2006 סלקום החלה להפעיל את רשת הדור השלישי UMTS בפריסה ארצית כשנכון לסוף שנת 2007 הרשת פרוסה בלמעלה מ-87% משטחי הארץ ובכל האזורים המיושבים.
סלקום הייתה הראשונה בישראל להשיק את רשת ה-HSDPA (נקראת גם "דור 3.5") בפריסה מלאה בכל שטחי המדינה, הרשת החדישה מאפשרת מהירות גלישה של עד 25 מגה.
שיפור הרשת לדור 3.5 אינו מצריך החלפת אתרים (אנטנות) אלא שדרוגם בלבד.
לחברה יש כ-877 אלף מנויים ברשת הדור השלישי.
בעבר האתר הסלולרי של חברת סלקום פעל תחת המותג "i-mode" (אשר הובא מיפן).
לאחר סגירת מותג זה, הועלה אתר חדש שבזמנו היה מהחלוצים בישראל שהותאמו למכשירים ניידים וניתב תקשורת ממכשירים ניידים לתצוגה מותאמת סלולר.
באוקטובר 2011 אישר משרד התקשורת בקשה של סלקום לסגור את רשת ה-TDMA שלה, לאחר 18 שנות שימוש, ובכך נסגרה בפעם הראשונה רשת סלולרית דיגיטלית בישראל.
תדר ה-Mhz 850 ששימש את רשת ה-TDMA נשאר ברשות החברה, והיא הקצתה אותו לשיפור משמעותי של טווח הקליטה ברשת ה-UMTS שלה
בפברואר 2012 הודיעה החברה כי החלה במהלך לשדרוג תשתיותיה בעלות של כ-100 מיליון ש"ח, כך שהרשת שלה תאפשר בעתיד גלישה והורדת מידע בקצבים של עד 84 מגה-ביט לשנייה
בהתאם ליוזמת משרד התקשורת להקמת מפעילי רשתות סלולריות וירטואליות, רשת סלקום מהווה תשתית למפעילות הווירטואליות "הום סלולר" ו"גולן טלקום".
לסלקום רשת ענפה של סיבים אופטיים.
סיבים אלה מחברים בעיקר אתרים סלולריים בכל רחבי הארץ בתמסורת עצמאית, וגם פארקים תעשייתיים ומוקדי מסחר גדולים.
ב-1999 החברה סללה כ-400 ק"מ סיבים אופטיים והחלה בהפעלת הטבעת האופטית הראשונה של רשת ה-SDH בין מתג אור-יהודה, מתג רמלה ומתג ראש-העין.
בשנת 2007 החלה סלקום לפרסם את רשת ה-NGN, והצטיידה בציוד MSAG - לאספקת שירותי תקשורת קווית וסלולרית מבוססי VoIP.
נכון ל-2013, לסלקום תלות קטנה יותר בבזק לעומת חברות תקשורת אחרות, בשל העובדה שתשתית הסיבים שלה מספקת לה 90% מהתעבורה שלה היא נזקקת.
ביוני 2014 סלקום הגישה בקשה למשרד התקשורת להשקת שירותי LTE, והיא ערוכה לספק שירותי דור 4 בהדרגה ברגע שתאושר הבקשה.
ב-3 באוגוסט באותה שנה סלקום החלה להפעיל את רשת הדור הרביעי הבסיסית ברצועת 5MHz למכשירים התומכים בתדר 1800MHz.
מהומה זוטא נוצרה לאחר שסלקום טענה בפרסומותיה כי היא מביאה ללקוחותיה שירותי דור 4.5 (LTE Advance) מכיוון שלא הוקצו לחברה תדרים המאפשרים שירות זה.
הרשות השנייה לטלוויזיה ורדיו דרשה ממנה לתקן את הפרסומת בהתאם.
בדצמבר 2014 השיקה החברה שירות טלוויזיה - סלקום TV.
באוגוסט 2018 רכשה סלקום 70% ממניות מיזם הסיבים האופטיים Unlimited (חברת החשמל החזיקה ב-30% הנותרים).
בספטמבר 2020 הוסכם על הצטרפות חברת HOT למיזם, כך שחלקה של סלקום בו ירד ל-23.33%.
בפברואר 2020 חתמה החברה על מזכר הבנות לרכישת חברת הסלולר "גולן טלקום", והעסקה הושלמה באוגוסט 2020.
+תמונה שםשניםהערותיעקב פריאפריל 1995 – ינואר 2003לשעבר ראש השב"כ.
ליווה את החברה בשמונה שנותיה הראשונות, ממתחרה קטנה המזנבת בפלאפון לאחת מחברות התקשורת המובילות בישראל.ד"ר יצחק פטרבורגינואר 2003 – אוקטובר 2005לשעבר מנכ"ל שירותי בריאות כללית.
בתקופתו השיקה החברה את מותג i-mode היפני עם מכשירים מיוחדים שתמכו בגלישה סלולרית מיוחדת לפורטל i-mode.
המותג נועד להיות מענה לדור השלישי (טרם כניסתו בסלקום) אולם נכשל.עמוס שפיראאוקטובר 2005 – דצמבר 2011לשעבר מנכ"ל אל על.
זמן קצר לאחר כניסתו לתפקיד הוא פרסם את מספר הסלקום האישי שלו והזמין את לקוחות החברה ליצור איתו קשר ישירות.
השירות זכה לכינוי "כוכבית עמוס".ניר שטרןינואר 2012 – ינואר 2020לשעבר מנכ"ל 013 נטוויז'ן.
בתקופתו השיקה סלקום את שירות סלקום tv ורכשה 70% ממניות אנלימיטד.אבי גבאיינואר 2020 -
נובמבר 2021לשעבר מנכ"ל בזק, חבר הכנסת, יו"ר מפלגת העבודה והשר להגנת הסביבה בממשלת ישראל ה-34דניאל ספירינואר 2022 - אוגוסט 2024לשעבר מנכ"ל חברת תקשובאלי אדדיאוגוסט 2024 - הווהלשעבר מנכ"ל דינמיקה סלולר
תקציב הפרסום של חברת סלקום מנוהל בעיקרו בידי משרד הפרסום גיתם BBDO.
המיתוג של סלקום, המזוהה עם הצבע הסגול, עבר שינוי בשלהי 2008. על השינוי הופקד נוויל ברודי, מעצב בריטי, אשר עיצב בין היתר את אתרי האינטרנט "ynet" ו"נענע10".
הססמאות שליוו את המותג לאורך השנים: "מדבר לכולם", "עם סלקום אתה אף פעם לא לבד", "בשבילי הכוכב זה אתה", "ככה זה כשאוהבים".
בשנת 2021 החל תמיר בר לשמש כפרזנטור החברה, אך הוחלף בפברואר 2022 על ידי רן דנקר.
לאורך השנים התאפיינו פרסומות החברה במשפחתיות, חיבור לבית על סף רגשנות כאשר ברקע נוגן שיר ישראלי מוכר.
שימוש החברה באוכלוסיות מוחלשות כישראלים "גנריים" עורר ביקורת.
כוכב נולד – סלקום הייתה נותנת החסות של התוכנית מעונתה הראשונה ועד לעונה השישית (כולל).
תפאורת האולפן כללה כוכבים סגולים ומופע הגמר (החל מעונה 3) נערך במסגרת אירועי "סלקום ווליום".
להקת משינה – חסות להפקת האלבום "רומנטיקה עתידנית" (2005) ולסיבוב ההופעות.
כמו כן סלקום משתמשת בכותרת "משהו קטן וטוב" (על שם שירה של משינה) להטבות שהיא מעניקה למנויים.
פסטיגל 2003 - חסות למופע "פסטיגל סובב עולם" אשר סיסמתו הייתה: "הילדים על המפה עם סלקום".
ב-2006 סלקום השיקה פרויקט דגל קהילתי בשם "ווליום" ברחבי הפריפריה בשיתוף עם החברה למתנ"סים והרשויות המקומיות.
לפי דיווחים ההשקעה של סלקום בפרויקט הייתה בסדר גודל של כ-1.5 מיליון דולר.
עשרות מרכזי "ווליום" נפתחו ברחבי הארץ עד 2014. באילת, קריית שמונה, נתיבות, מעלות, נתניה, בית שמש, פתח תקווה, עכו, יפיע, ירושלים, צפת, גוש עציון, דבוריה, קריית מלאכי, ראשון לציון ועוד..
סלקום הפסיקה את שותפתה בפרויקט בסביבות 2015. מאז, ישנם מרכזי "ווליום" שכבר לא פועלים, וחלק שעד היום פועלים ואף כאלו שנפתחו מחדש בעזרת החברה למתנ"סים והרשויות המקומיות, כמו בצפת למשל, בה מרכז "ווליום" פועל מ-2010 ועד היום.
סלקום מספקת שירותי תקשורת לגופים וארגונים רבים ביניהם צה"ל, שטראוס גרופ, התעשייה האווירית, החברה לישראל ובנקים שונים.
כמו כן היא פונה גם לקהל לקוחות הסוהו בתוכניות המותאמות לדרישות של עסקים קטנים ובינוניים.
עד להפחתת דמי הקישוריות ב-2011 תחנות רדיו שונות עבדו עם הקידומת 052–999 כשירות טלמסר.
לסלקום מספר גדול של לקוחות בקרב ערביי ישראל.
במגזר זה פופולריים במיוחד שירותי ה"טוקמן" שהחברה מספקת, שהיה שירות הפריפייד (כרטיס שיחות בתקציב מוגדר מראש) הראשון בארץ.
סלקום מתגאה בשיתוף פעולה הדוק עם "ועדת הרבנים לענייני תקשורת" ועל-פי דרישותיה של האחרונה סיפקה למגזר החרדי מכשירים "כשרים" - מכשירים בהם לא ניתן לקבל מסרונים או תמונות, ושאינם מאפשרים גלישה באינטרנט.
מספרי הטלפון שהוקצו ל"קומה הכשרה" בסלקום מתחילים בספרות 76 ו-71.
נטוויז'ן בע"מ הוקמה כחברה ישראלית המספקת שירותי אינטרנט, טלפוניה מקומית וטלפוניה בינלאומית.
החברה הוקמה ב-2007 כתוצאה ממיזוג חברות התקשורת של קבוצת IDB - "נטוויז'ן 017", "013 ברק" ו"גלובקול".
ב-2011 נקנתה החברה על ידי סלקום ומוזגה לתוכה.
הום סלולר הוקמה כחברת תקשורת המפעילה רשת סלולרית וירטואלית במתווה MVNO.
באמצע 2015 עמד מספר לקוחותיה של המפעילה על כ-15–20 אלף.
סַלַפִיַּה או סַלַפיזם (בערבית سلفية) היא פלג אסלאמיסטי מתוך הזרם הסוני בדת האסלאם, המתייחסת אל "האבות הצדיקים" (السلف, א-סַּלַף) כלומר שלושת הדורות הראשונים של האסלאם, כדוגמה וכמופת, שעל פיהם יש לפעול, זאת בניגוד להסתמכות על קביעות דתיות מאוחרות יותר.
המילה "סַלַף" (سلف) פירושה "אב קדמון", והיא מתייחסת בטרמינולוגיה האסלאמית (כקיצור למונח السلف الصالح, א-סלף א-צאלח – "האבות הצדיקים") לשלושת הדורות הראשונים לאסלאם: "בני לווייתו של הנביא" מוחמד (الصحابة, א-צחאבה), דור המוסלמים שבא בעקבותיהם (التابعون, א-תאבעון) והדור השלישי (تابعو التابعين, תאבעו א-תאבעין).
זרם הסלפיה מאמין כי האנשים הללו משמשים כדוגמה נעלה לאופן בו צריך לקיים את דת האסלאם.
הגדרת הדורות הללו בתור "האבות הצדיקים" מבוססת על חדית' מפי מוחמד:
פירוש המילה "סַלַפִי" (سلفي) הוא "נוהג במנהג האבות הצדיקים" (منهج السلف الصحيح, מנהג' א-סלף א-צחיח, וצורות רבות שנגזרו ממונח זה).
העיקרון המרכזי של הסלפיה הוא שהאסלאם היה מושלם בימיו הראשונים, אך במהלך המאות שעברו, חידושים בלתי רצויים (بدعة, "בִּדעה" – ביחיד) התווספו אליו בשל השפעות חיצוניות.
הסלפיה היא תנועה מודרנית, המנסה להתנער מהמסורות שהתוספו לאסלאם במהלך השנים ומבקשת לחדש את האסלאם בצורה הקרובה לזו שהייתה קיימת בימיו של מוחמד תוך התאמות לעידן העכשווי.
התנועה הסלפית מתוארת כמקושרת, מכילה או זהה לווהאביזם, אך הסלפים מחשיבים את המושג "והאבי" ככינוי גנאי עבורם.
לפעמים מוצג הסלפיזם כהכלאה בין והאביזם לתנועות אחרות מאוחרות יותר מאז 1960. הסלפיות כיום נתפסת כתנועה עם גישה ליטרלית, קשוחה וקנאית ביחס לאסלאם, במיוחד במערב, עם ג'יהאדיסטים סלפים אשר תומכים באלימות נגד אזרחים כביטוי לגיטימי של אסלאם.
למרות זאת, משכילים סלפים בולטים מגנים פעולות אלו נגד אזרחים, וטוענים כי הסלפים התומכים בהן הם מיעוט.
כיום, סלפים רבים קוראים לעצמם "מייחדי אל" (موحدون, מֻוַחִדוּן), "אנשי החדית'" (اهل الحديث, אהל אל-חדית') או "אנשי ייחוד האל" (اهل التوحيد, אהל א-תוחיד).
לפי דעה, התנועה קמה כחלק מהתעוררות הנהדה.
הג'יהאד הסלפי הוא זרם הדוגל באסלאם קיצוני בתנועת הסלפיה.
על פי האידאולוגיה של הזרם, הג'יהאד הוא כלי מרכזי בהפיכת האסלאם לדת יחידה בעולם, ועל כן ישנה חובה לפעול בדרכי מלחמה נגד דתות אחרות, ונגד מוסלמים שלא נוהגים על פי האסלאם.
במזרח התיכון נודעו הסלפים בעיקר בגלל הקשר שלהם לפעולות טרור אסלאמי ועימותים אלימים, דוגמת המהומות במחנה הפליטים נהר אל-בארד בלבנון ותקיפות גורמי ממשל מצריים בסיני.
בשנים האחרונות מתלכדות יותר ויותר מיליציות סלפיות בחצי האי סיני, ואחדות מהן ביצעו פעולות טרור נגד ישראל, בהן ירי טילים לשטחה.
סלק מצוי (שם מדעי: Beta vulgaris), הקרוי לרוב סלק, הוא צמח דו־שנתי השייך למשפחת הסלקיים (Chenopodiaceae), והצמח היחיד מהסוג סלק הצומח בישראל.
קיימות שלוש קבוצות של זני סלק: מתורבתים, בר ועשבים.
מבין הזנים המתורבתים, בולט בחשיבותו סלק הסוכר, המכיל כמות גדולה של סוכר בשורשיו ומשמש לייצור יותר מ-40% מהסוכר הלבן בעולם.
מספר זנים מתורבתים אחרים, הנבדלים קלות אלו מאלו בטעמם ובמרקמם, קרויים סלק אדום ומשווקים למאכל.
סלק הוא מקור טוב מאוד לוויטמין B9, ומקור טוב לוויטמין C.
סלק עשיר בניטריטים, שהגוף ממיר לחנקן חמצני.
מקור צבעו האדום בפיגמנטים מסוג בטלאין (Betalain), הגורמים לתופעה תקינה בה השתן מקבל גוון אדמדם לאחר אכילת סלק.
הסלק המצוי גדל כעשב בר באירופה, המזרח התיכון וצפון אפריקה באזורים הסמוכים לים ובעוד מספר אזורים באסיה.
בישראל הוא מצוי בבתי גידול מופרעים - גינות, שדות, צידי דרכים וקרקעות עזובות.
טמפרטורת גדילה אופטימלית בתחום 15 עד 23 מעלות צלזיוס.
בגידול שורש, מומלץ לגידול באדמה פורייה, תחוחה ומנוקזת היטב.
עמיד בפני מליחות קרקע ומים.
רגיש למחלות שורש, קישיון ונמטודות לכן יש להקפיד על מחזור גידולים ולא לזרוע אותו שוב באותו מקום ברציפות.
הסלק יבוא כגידול שני לאחר זיבול אורגני.
סלק זורעים בעומק של 2 ס"מ.
הצצת נבטים לאחר שישה ימים.
את הסלק יש להשקות בתכיפות ובאופן סדיר לקבלת שורש איכותי ואחיד.
מרווחי ההשקיה בקיץ 3 - 6 ימים, בסתיו ובאביב 4 - 7 ימים.
ניתן לשמור על הסלק במקרר עד שלושה חודשים בטמפרטורה הקרובה לאפס מעלות צלזיוס ובלחות יחסית של 10 אחוז.
בלחות אוויר נמוכה מצטמק הסלק וכומש.
בתלמוד מופיע הסלק בשם סלקא, בתור אחד מסימני ראש השנה, עליו נהוג לברך כיום "שיסתלקו אויבינו ושונאינו" אף שהמנהג המקורי היה לברך "יסתלקו חטאתינו".
סלפית היא עיירה פלסטינית בהרי שומרון, ברשות הפלסטינית ושטח A, ומשמשת כבירת נפת סלפית.
סלפית סמוכה לעיר אריאל, ונמצאת כ-3 ק"מ מדרומה.
רוב תושביה עוסקים בחקלאות, בעיקר בגידולי זיתים, ענבים ותפוחים.
בסלפית נמצאת האוניברסיטה הפתוחה אל-קודס, בית חולים ע"ש יאסר ערפאת, ותחנת משטרה נפתית.
סלפית נזכרת בספרי מס עות'מאניים משנת 1596. באותו זמן נרשמו בה 118 משפחות ו-2 רווקים, כולם מוסלמים.
במאות ה-18 וה-19, תחת שלטון האימפריה העות'מאנית, סלפית הייתה אחד מהמרכזים הראשיים בחבל הארץ שנקרא "ג'וֹרַת עַמְרַא" או "בילאד ג'מאעין," החופף במידה ניכרת את נחלת שבט אפרים המקראית.
בסקר הקרן לחקר ארץ ישראל משנת 1882 מתוארת העיירה כמוקפת כרמי זיתים.
בשנות ה-50 של המאה ה-20 הייתה סלפית מעוז המפלגה הקומוניסטית הפלסטינית.
לאחר מלחמת ששת הימים יצאו תושבים רבים לעבוד בישראל ובהתנחלויות הסמוכות.
בשנת 1978 הוקמה מצפון לסלפית ההתנחלות אריאל שהוכרזה עיר ב-1998. לצורך כך הופקעו מתחומי סלפית 3,500 דונם.
האינתיפאדה הראשונה גבתה את חייהם של 7 תושבים.
ב-1995 הייתה סלפית העיירה הראשונה שפינה צה"ל במסגרת יישום הסכם אוסלו ב'.
מצפון-מערב קיימת כניסה מכביש 4775, מכיוון צומת אריאל.
כניסה זו פתוחה באופן חופשי ומאפשרת כניסה ויציאה לעיר ללא כל הפרעה.
דרך נוסף מצפון-מזרח מובילה לכיוון איסכאכא ויאסוף.
דרך ממערב לכיוון בורוקין נסללה לאחרונה.
גם ממזרח נסללו שתי כניסות חדשות מכיוון לובאן א-שרקיה.
מדרום ישנן שתי דרכים המתחברות עם ח'רבת קיס ופרח'ה.
כל הדרכים מפותלות והנסיעה בהן אורכת זמן רב.
ב-2007 הסכימה הקרן הגרמנית KfW , המשקיעה בפיתוח תשתיות ברשות הפלסטינית, להקים עבור סלפית מתקן לטיהור שפכים, אך המנהל האזרחי לא אישר את הקמתו בתוואי המתוכנן בשטח C ודרש מעיריית סלפית להקים מתקן משותף לסלפית ולאריאל.
הפלסטינים סירבו לבנות מתקן משותף בטענה שאריאל היא ישוב בלתי חוקי.
הזיהום שנוצר מהביוב של שני היישובים הפך למטרד סביבתי ולמפגע בריאותי.
לבסוף, בשנת 2015 אושרה ותוקצבה הקמת מתקן טיהור שפכים לאחר שנמצא פתרון אחר לביוב של אריאל.
סלק סוכר (שם מדעי: beta vulgaris var succhrina) הוא זן של סלק, ששורשו עשיר בסוכרוז.
מגדלים אותו כגידול חקלאי לצורך הפקת סוכר לבן.
סלק סוכר הוא צמח דו שנתי.
בשנה הראשונה לגידולו הוא מגדל שושנת עלים ובמקביל אוגר מזון רב בשורש בשרני מעובה במשקל גבוה (קילו עד שניים) שכולל סוכרוז כאחוז יחסית גבוה (עד כ-20%) ממשקלו.
בשנתו השנייה הסלק מגדל גבעול גבוה בעל פרחים ירוקים קטנים, תוך ניצול המזון שנאגר בשורש בשנה הקודמת.
השורש של סלק הסוכר הוא לבן וצורתו כצורת גזר הגם שהוא לרוב גדול יותר.
השורש מכיל כ-75% מים, 20-15% סוכר, 5-4% פולפת סלק ופחות מאחוז אפר ופסולת אורגנית.
הפולפה מכילה בעיקר תאית, הֶמיצלולוזים, ליגנין ופקטין.
מיצוי סלק סוכר נעשה לראשונה על ידי הבוטנאי הצרפתי אוליבר דה-סרה ב-1590. בשנת 1747 פרסם אנדריאס זיגיסמונד מרגרף את תגליתו שניתן להפיק סוכר הדומה לזה המופק מקנה סוכר, מסלק סוכר.
תלמידו, פרנץ קרל אכרד, טיפח זנים של סלק סוכר שהכילו 6-5% סוכר.
בסביבות שנת 1800 הוא פתח את המפעל הראשון לייצור סוכר מסלק בשלזיה.
בתקופת המלחמות הנפוליאוניות נוצר מחסור בסוכר בצרפת, עקב איסור הדדי על סחר בינה לבין יריבתה בריטניה, שחלשה על מטעי קנה הסוכר באיים הקריביים.
נפוליאון בונפרטה שלח שליחים שיבחנו את בית החרושת של אכרד, ובעקבות זאת הוקמו שני בתי חרושת כאלו בצרפת.
בשנת 1811 הורה נפוליאון על גידול נרחב של סלק סוכר כתחליף לייבוא הסוכר מהאיים הקריביים.
מספר בתי החרושת בצרפת לייצור סוכר מסלק סוכר הגיע בשיאו ל-334, אולם לאחר נפילת נפוליאון וחידוש הייבוא מהאיים הקריביים נסגרו כולם למעט אחד.
עם זאת, התעשייה התאוששה, ובשנת 1837 כבר היו בצרפת 542 בתי חרושת לסלק סוכר וגם בגרמניה הוחל בייצור סוכר מסלק סוכר.
בשנת 1880 גרמניה עקפה את צרפת והייתה ליצרנית הגדולה ביותר של סוכר מסלק סוכר.
במהלך השנים, זני הסלק טופחו כדי להשיג ריכוז גבוה יותר של סוכר.
בארצות הברית נעשו מספר ניסיונות לגדל סלק סוכר במהלך המאה ה-19 שנכשלו, ובית החרושת הראשון שייצר סוכר מסלק סוכר באופן מסחרי הוקם בשנת 1879 בקליפורניה.
בשנת 1888 הוקם בית חרושת נוסף, גם הוא בקליפורניה, ובשנה שלאחר מכן הוקמו שני בתי חרושת בנברסקה.
מאז החלה התעשייה לצמוח בקצב מהיר בארצות הברית.
בבריטניה הוקם מפעל ראשון לייצור סוכר מסלק סוכר בשנת 1912 בעיירה קנטלי במחוז נורפוק בידי יהודים מסלובקיה, והתעשייה הורחבה בשנות ה-20 של המאה ה-20, בעקבות מחסור בסוכר מיובא.
במזרח אירופה רבים ממפעלי הסוכר היו בבעלות יהודית ונוהלו על ידי יהודים, כאחד הענפים שנתפשו בידי יהודים לאחר שאיסר ברודצקי, יהודי ממשפחת שור הרבנית פיתח את הענף באוקראינה לפני מלחמת העולם הראשונה.
רוב מפעלים אלו הולאמו בתקופה הסובייטית.
אחד ממפעלי הסוכר הגדולים ביותר ברוסיה היה בבעלות משפחת הורנשטיין, חסידי חב"ד.
אולם במהלך שנות ה-20 של המאה ה-20 התגברה התחרות מצד סוכר שיוצר מקנה סוכר ביאווה שהפילה את מחירי הסוכר בעולם.
בארצות קרות, סלק הסוכר נזרע באביב ונקצר בסתיו של סוף השנה הראשונה, כדי שהצמח לא יגיע לשנתו השנייה וידלדל את המזון בשורש.
במרבית מקומות גידולו, תחת מזג אוויר ממוזג.
באזורים צפוניים במיוחד, תקופת גידול של 100 יום בלבד מספיקה להבשלת היבול.
באתרים חמים, כמו ישראל, נוהגים לשתול את סלק הסוכר כגידול חורף, הנזרע בסתיו ונקצר באביב.
בעבר, גידול סלק הסוכר נשען על עבודת כפיים רבה.
על מנת לצמצם מזיקים, הסלקים נשתלו בסמיכות גבוהה זה לזה, והיה צורך לתחח את האדמה, לשלוף את הסלקים ולקצוץ את עליהם ידנית, באמצעות מגל מיוחד.
גם עם ההתקדמות בחקלאות ממוכנת, עדיין פועלים היו משקיעים יותר זמן ומאמץ בגידול סלק סוכר מאשר בגידולים אחרים.
עם ההתקדמות בריסוס נגד מזיקים ופיתוח קוצר הסלק, מספר הידיים העובדות ירד משמעותית.
קוצר הסלק הוא סוג של קומביין, שעובר על השדה, שולף את הסלקים עם האדמה, מנקה את מרבית האדמה העודפת, וקוצץ את העלים יחד עם העוקץ.
אם יש צורך כלכלי, הסלקים נארזים יחדיו לאלומה על מנת לשמר אותם לעיבוד מאוחר יותר.
תקופת קציר סלק הסוכר נקראת בלשון המגדלים מערכה (Campaign) כדי לבטא את מורכבות התהליך, שכולל הובלה בלתי פוסקת של סלק סוכר דרך חרושת של תהליכים עד להפיכתו לסוכר, 24 שעות ביממה, עד תום עונת הקציר.
מושג זה נוכח בשפה המקומית אצל מגדלים אנגלים, אמריקאים ואף גרמנים ("de bietencampagne").
מגדל של סלק סוכר מקבל תשלום לא לפי טון סחורה, אלא לפי מדדים אחידים ומדויקים.
הדבר מבטיח שהמגדלים יעדיפו לשפר את איכות סחורתם מעונה לעונה, על מנת להגדיל את התגמול עליה.
כמות העפר (כל מה שאינו סלק)
כמות החנקן הכוללת במשלוח (לטובת המלצות לכמות הדשנים בעונת הגידול הבאה)
בסופו של דבר המגדלים מקבלים תשלום לפי כמות הסוכר הלבן שהופק בתום העיבוד של סחורתם.
הסלקים מגיעים לפס הייצור, מנוקים מעפר, ונחתכים לרצועות דקיקות הקרויות קוסטות (Cossette).
אלו מועברות דרך לחץ מים חמים במכונת פעפוע בצורת שפופרת ארוכה, עד שהמים הופכים לתמיסת סוכר.
קיימים מספר סוגים של מכונות פעפוע, ורובן משלבות לחץ מים, סינון וסחרור.
תמיסת הסוכר שיוצאת בסוף התהליך קרויה "מיץ נא" ("Raw Juice"), בגוון שנע בין סגול לשחור.
הקוסטות מגיעות לסוף התהליך כמעט בלחות מלאה (95%) אך כמעט ללא סוכר, ואז נסחטות בכוח עד שמיציהן ניגרים החוצה ונותרת בהם כ־75% לחות.
מיצים אלו מכילים כמות נוספת (וקטנה) של סוכרוז.
את שאריות הסלק גורסים ומכינים מהן מספוא לבהמות.
המיץ אינו מספיק נקי כדי להתחיל את הפקת הסוכר, ולשם ניקויו הוא מעורבב עם "חלב סיד" ("Milk of Lime"), שהוא למעשה כינוי לתערובת סידן הידרוקסיד במים.
"חלב הסיד" נקשר לחומצות אמינו, חומצות לימון, פוספטים ושאר תרכובות כימיות, ומונע מהן להפריע לתהליך ההתגבשות.
על מנת להפריד את "חלב הסיד" מתמיסת הסוכר, מוסף פחמן דו-חמצני, שהופך את התרכובות המיותרות לגיר שקל להסירו.
לאחר ניקוי הגיר, המיץ הנא הופך ל"מיץ דליל" ("Thin Juice"), בגוון ענברי.
השלב הבא בתהליך הוא צמצום על ידי אידוי, שהופך את ה"מיץ הדליל" ל"מיץ סמיך" (Thick Juice"), שנראה כמעט כסירופ מייפל ומכיל 60% סוכרוז בנפח.
הסירופ עובר לכלי חימום ושם מוסיפים לו סוכר לבן (ממוחזר מעודפים של הייצור הקודם) עד שהוא הופך לצמיג עוד יותר, ונקרא "ליקר אם" ("Mother Liquor").
ממנו ניתן להפיק את הסוכר הלבן באמצעות מכונה הנקראת מגבשת (Crystallizer) שמשתמשת בשילוב של לחץ נמוך (כמעט ואקום) וחום רב כדי ליצור גבישים בתוך ליקר האם.
מעבר של התוצר החצי-גבישי לצנטריפוגה משלים את התהליך ומסיר את הנוזלים מהגבישים היבשים.
אותם נוזלים יעברו במגבשת שוב למיצוי מוחלט של הסוכר העודף.
הסוכר שיוצא מהמסלול הזה קרוי "סוכר גולמי" והוא מכיל יותר מדי תוספים מכדי להיחשב סוכר לבן, וגוונו בהיר.
הוא מוזן לכלי חימום עם תמיסת אם מהסיבוב הבא, וכך חוזר ונשנה עד שהסוכר מבהיר, והנוזלים שהופרדו ממנו מכילים מעט מדי סוכרוז מכדי להצדיק המשך תהליך.
הנוזלים קרויים "דבשה" (מולסה), ועשויים להמכר בנפרד.
הסוכר הגבישי הוא סוכר לבן מזוקק ונקי.
מסלק סוכר מתקבלים כמה תוצרי לוואי:
בטאין - תרכובת אורגנית שקיימת באופן טבעי בתאי בעלי חיים, וניתן לצבור ממנה במזון.
בטאינים מסייעים לתאים לשמור על לחות, ובכך עשויים למנוע התייבשות.
השם לקוח מהמילה הלטינית לסלק (Beta).
יורידין - מולקולה אורגנית (נוקלאוזיד) המופקת מסלקי סוכר.
מחקרים רפואיים העלו השערה כי שילוב של יורידין עם חומצות שומן אומגה 3 בדיאטה עשויים למנוע דיכאון קליני.
בוטאנול - אלכוהול אורגני, דומה בהרכבו לבנזין יותר מאשר אתנול, ומשמש דלק אורגני.
דלק זה מיוצר מסלקי סוכר בעיקר באנגליה, ויכול להניע רכבי בנזין ואף דיזל.
חלק מהמגרעות של אתנול (המופק מתירס לאותה מטרה) בשימוש בביו דיזל אינן קיימות בבוטאנול.
כך למשל הסבירות שהבוטאנול ייפרד מהדיזל נמוכה משמעותית.
באמצע שנות ה-30 של המאה ה-20, בעקבות ניסיונות מוצלחים בגידול סלק סוכר עם תכולת סוכר גבוהה, עלתה הצעה לגידול מסחרי של סלק סוכר בארץ ישראל, אולם הרעיון ירד מהפרק בגלל חוסר כדאיות כלכלית.
בשנת 1939, ביוזמת חיים הלפרין, הוחל בגידול סלק סוכר בארץ ישראל על שטח של כ-250 דונם, ובשנת 1942 הורחב השטח ל-1,500 דונם והוחלט על הקמת מפעל לייצור סוכר בעמק יזרעאל.
הרעיון שוב עלה בשנת 1949 כאשר המשביר המרכזי החליט להקים מפעל לייצור סוכר מסלק סוכר בעפולה ונעשו ניסיונות בגידול סלק סוכר בעין חרוד.
הניסיונות העלו שניתן לגדל סלק סוכר באיכות גבוהה, אך מחירו של הסוכר הישראלי יהיה גבוה מהסוכר המיובא ותידרש תמיכה ממשלתית.
עם זאת, בציבור הישראלי רווחה הדעה שיש חשיבות לגידול סלק סוכר בישראל כדי להגיע לאספקה עצמית של סוכר.
מנגד, היו שהזהירו מחוסר הכדאיות הכלכלית של גידול סלק סוכר בישראל.
בשנת 1950 הוחלט על הקמת שלושה בתי חרושת, אך הקמתם התעכבה בגלל קושי בגיוס מימון.
בסוף 1953 הוחל בבניין בית החרושת בעפולה והמפעל ברמת גן של "פרי סוכר" נפתח במאי 1954, אך כשל בייצור סוכר בגלל קשיים טכניים.
במאי 1956 הוחל בייצור סוכר מסלק בבית החרושת בעפולה.
בשנת 1961 נפתח מפעל הסוכר של סוגת, שעיבד סלק סוכר שגודל בעיקר באזור חבל לכיש.
לאחר תום העונה ב-1964, נסגר המפעל של פרי סוכר בגבעתיים, ומכונותיו הועברו להרחבת המפעל בעפולה.
סלק סוכר גודל בישראל בעונת 1951–1952 על כ-5,000 דונם, אך היבול היה דל, לא התאים לייצור סוכר והועבר לייצור כוהל והפסולת שימשה למספוא.
נמצא שיש צורך להשקות את גידולי הסלק, לזרעו מוקדם יותר ולחרוש את האדמה לעומק לפני השתילה.
בהמשך התגבר הייצור על קשיי ההתחלה, והושגו יבולים של מעל 4 טון לדונם.
ייצור הסוכר היה גרעוני וסובסד על ידי המדינה, בשיטת קוסט פלוס.
בסוף שנות השבעים הופסק הסבסוד, וייצור הסוכר מסלק סוכר בישראל הופסק ולא חודש עוד.
עשרת מגדלי סלק הסוכר הגדולים בעולם - 2005(ערכים במיליון טון) צרפת 29 גרמניה 25 ארצות הברית 25 רוסיה 22 אוקראינה 16 טורקיה 14 איטליה 12 פולין 11 בריטניה 8 ספרד 7כלל העולם || align="right" | 242|-
סוכנות המזון והחקלאות של האו"ם (FAO)
כמחצית התפוקה של סלק סוכר בעולם היא באיחוד האירופי.
מגדלות נוספות הן אוקראינה, ארצות הברית ורוסיה.
כ-20% מכלל ייצור הסוכר הלבן מקורו בסלק סוכר.
גידול סלק סוכר באירופה נעשה תחת מדיניות של מכסות וסובסידיות, ובעקבות זאת עד שנת 2006 אירופה הייתה יצואנית ראשית של סוכר מסלק סוכר.
בשנת 2006 נעשתה רפורמה מקיפה במדיניות גידול סלק סוכר באירופה, ובעקבותיה צומצם הייצור של סלק סוכר והתרכז בגרמניה, צרפת, בריטניה, הולנד, פולין ובלגיה.
הגידול באיטליה, ספרד ויוון צומצם ואירלנד, סלובניה, לטביה, בולגריה ופורטוגל חדלו לגמרי לייצר סוכר מסלק סוכר.
מספר בתי החרושת לייצור סוכר מסלק סוכר ירד מ-179 ל-106 בשנת 2010.
בארצות הברית קיימת מדיניות מכס וסובסידיות השומרת על מחירי סוכר גבוהים יחסית לשאר העולם.
על פי מדיניות זאת נקבע שכ-55% מהסוכר בארצות הברית מיוצר מסלק סוכר.
המדינות העיקריות המגדלות סלק סוכר הן מינסוטה, איידהו, דקוטה הצפונית, מישיגן וקליפורניה.
סלק (שם מדעי: Beta) הוא סוג של צמח בעל פרחים ממשפחת הסלקיים.
קיימים כ-15 מינים השייכים לו, המוכר (והנפוץ ביותר) מביניהם הוא הסלק המצוי, שנקרא לרוב בפשטות סלק.
המינים האחרים נפוצים באזורי גידול מצומצמים, לרוב באירופה ובאסיה.
כך למשל, Beta Corolliflora צומח אך ורק בטורקיה, בגאורגיה, בארמניה ובאיראן.
למרבית מיני הסלק (למעט הסלק המצוי) אין שמות רשמיים בעברית, ולאחדים אף אין שמות רשמיים באנגלית מדוברת.
בארץ ישראל צומחים שני מינים בלבד: הסלק המצוי שהגיע לארץ לפני מאות בשנים, וסלק אדנה (סלק ממוצא טורקי) שהתגלה בארץ כצמח בר בפרטים בודדים בלבד בשנת 2007.
סלפורד היא עיר ורובע מטרופוליטני במחוז מנצ'סטר רבתי שבאנגליה, הממלכה המאוחדת.
בשנת 2008 מנתה אוכלוסיית העיר 221,300 תושבים.
סלפורד שוכנת באחד האזורים המטרופוליטניים הגדולים ביותר בממלכה המאוחדת; במחוז המטרופוליטני מנצ'סטר רבתי יש אוכלוסייה משוערת של 2,562,200 תושבים, באזור האורבני מנצ'סטר רבתי אוכלוסייה של 2,240,230 תושבים, ובאזור האורבני הגדול שמסביב למנצ'סטר, השני בממלכה המאוחדת לפי גודל אוכלוסייה, נספרו 2,539,100 תושבים בביקורת הספרים העירונית של 2004.
העיר סלפורד ממוקמת לצד נהר האירוול שמצידו האחר ממוקמת העיר מנצ'סטר.
סלפורד שוכנת בחלק הדרום-מרכזי של צפון מערב אנגליה, וגובלת במישור צ'שייר בדרום ובהרי הפניין בצפון ובמזרח.
חלקיה העיקריים של העיר השתייכו בעבר ללנקשייר.
בימי הביניים הייתה סלפורד עיירה מנוריאליסטית.
תהליך העיור של סלפורד היה מקביל ברובו למהפכה התעשייתית ולתקופה הוויקטוריאנית.
בעיר סלפורד ובאזורים הסמוכים של פרסטויץ' (Prestwich), שברובע בורי (Bury) וצפון מנצ'סטר, מתגוררת קהילה יהודית חרדית שמונה 30,000 נפש.
vulgaris; בגרמנית: Mangold, מַנְגוֹלְד) הוא זן של סלק אשר בוית להשגת עלים וגבעולים גדולים ואכילים, בניגוד לזן הסלק הנפוץ יותר, אשר בו השורש הוא החלק המזין.
עליו של סלק העלים יכולים להיות במספר צבעים, הנפוצים יותר הם בעלי גוון אדום או גוון ירוק-לבן.
סלק העלים מקובל במטבח הים-תיכוני ובמטבח הערבי.
לעלים הצעירים טעם מריר קמעה והם עשויים לשמש לסלט טרי.
עלים בוגרים נאכלים לאחר בישול, למשל ברוטב לפסטה, בתבשיל מוקפץ ובמאפים כגון פשטידה וטארט.
הבישול גורם לירק לאבד את הטעם המריר ולרכוש טעם מעודן מזה של תרד מבושל.
סלק עלים מכיל ויטמינים A, K ו-C בשיעור גבוה.
הוא עשיר גם במינרלים, סיבים תזונתיים וחלבון.
כל חלקיו מכילים חומצה אוקסלית.
בישראל ניתן למצוא בשנים האחרונות ברשתות השיווק, במרכולים ובשווקים במשך כל השנה מנגולד, בשלושה סוגים: הנפוץ ביותר הוא הסוג הירוק ויש עוד שני סוגים נפוצים פחות: מנגולד צהוב ואדום.
המנגולד הצהוב והירוק ניתנים לאכילה כמו שהם בסלט טרי או מבושל, במרק או בתבשיל.
המנגולד האדום הוא זן שטעמו מריר פחות וחמצמץ יותר.
לכן סוג זה יימצא כמתאים יותר למנות מבושלות, למשל ממולאים ומרקים.
המנגולד הירוק יכול להחליף במתכונים רבים ובמקרים רבים את התרד.
ישנם מתכונים רבים מאוד, של מאכלים מסוגים שונים, ובעיקר של מאפים, שמציעים את המנגולד מכל הסוגים כחלופה לירקות אחרים.
סלפוס (באיסלנדית: Selfoss) היא עיירה בדרום איסלנד, בירת מחוז סוד'ורלנד והיישוב הגדול ביותר במועצה האזורית אאורבורג (Árborg).
העיירה מרוחקת כ-50 קילומטרים מהבירה רייקיאוויק, והיא שוכנת על גדת נהר אולפוסה (Ölfusá).
סלפוס היא העיירה הגדולה ביותר בדרום איסלנד, ונחשבת למרכז מסחרי חשוב באזור.
בשנת 2011 התגוררו בעיירה 6,512 תושבים.
כביש הטבעת עובר בעיירה ומקשר אותה לשאר חלקי המדינה.
לשדה התעופה של העיירה שני מסלולי חצץ, אורכו של הארוך בהם 1,060 מטרים.
קבוצת הכדורגל של העיירה; UMF סלפוס, משחקת, בליגה האיסלנדית השנייה, מועדון הכדורסל של העיירה, משחק בליגות הנמוכות.
סֶלפִי הוא דיוקן עצמי מצולם.
לרוב הוא מצולם באמצעות טלפון סלולרי או מצלמה דיגיטלית הצילום מתבצע כאשר המצלם אוחז במצלמה קדמית.
יש המייחסים את תמונת הסלפי הראשונה לצלם האמריקני רוברט קורנליוס , שצילם את עצמו בשנת 1839, ואולם אחרים סבורים כי התמונה צולמה בידי אחד מעוזריו.
בשנות ה-80 של המאה ה-19 היו מצלמות בעלות מנגנון השהיה של 10 שניות, שהקלו על צלמים לצלם את עצמם, מאחר שהייתה להם שהות מספקת להתארגן לצילום.
הצילומים העצמיים נעשו קלים עוד יותר בראשית המאה ה-20, עם התפתחות המצלמות הנישאות, שהפכו זמינות יותר.
דוגמה מפורסמת לכך היא תצלומה של אנסטסיה ניקולאייבנה, הנסיכה הגדולה של רוסיה, שצילמה את עצמה בשנת 1914, בעת שהייתה בת 13. היא כתבה על הצילום לחברתה: צילמתי את התמונה הזו של עצמי מתבוננת במראה.
זה היה מאוד קשה, כי הידיים שלי רעדו".
שתי התפתחויות טכנולוגיות בעשור הראשון של המאה ה-21 השתלבו זו בזו והפכו את צילומי הסלפי לפופולריים: המעבר לשימוש במצלמות דיגיטליות ובמצלמות שבטלפון הסלולרי, לצד התפתחות הרשתות החברתיות המאפשרות העלאת תמונות לאינטרנט.
ככלל, תמונות הסלפי נחשבות לבעלות איכות ירודה, אך ככל שאיכויות הצילום בטלפונים הסלולריים משתפרות, משתפרות גם איכויותיהן של תמונות הסלפי.
סקר שנערך באוסטרליה בשנת 2013 העלה כי כשני שלישים מהנשים בגיל 18 עד 35 צילמו תמונות סלפי, מרביתן לשם שימוש בפייסבוק.
סקר שערכה חברת סמסונג באותה שנה מצא כי כ-30% מהתמונות שמצלמים בני 18 עד 24 הן תמונות סלפי.
נכון ליוני 2013 היו ברשת אינסטגרם למעלה 23 מיליון תמונות שלוו בכיתוב "selfie", ולמעלה מ-51 מיליון לוו בכיתוב "me" ("אני").
ב-2 במרץ 2014 מנחת טקס האוסקר ה-86, אלן דג'נרס, העלתה במהלך הטקס סלפי ששבר את שיא השיתופים.
בינואר 2015 התחוללה סערה סביב סלפי שצילמה נערת ישראל, דורון מטלון, עם מיס לבנון, סאלי ג'רייג', בעת ההכנות לתחרות מיס יוניברס שבה משתתפות שתיהן.
בעולם הערבי הובע כעס על ג'רייג' על שהסכימה לסלפי עם ישראלית, וג'רייג' טענה להגנתה שמטלון נדחפה לתמונה ללא הסכמתה.
הסלפי הראשון בחלל צולם על ידי באז אולדרין בשנת 1966 במהלך טיסת ג'מיני 12.
בשנת 2011, צלם טבע ביקר באינדונזיה על מנת לצלם את קופי המקוק השחור; במהלך הצילומים, אחד הקופים חטף את המצלמה וביצע בה צילומי סלפי שהתפרסמו לאחר מכן כתמונות סלפי קוף.
במהלך שנת 2014 הייתה מחלוקת נרחבת האם יש לבעל המצלמה זכויות יוצרים על הצילום לאחר שהתמונות הועלו לויקישיתוף.
בית המשפט האמריקני קבע שלבעל המצלמה אין זכויות יוצרים, והתמונות אפוא מותרות לשימש על ידי הציבור ברישיון של תוכן חופשי.
בשנת 2017, בעת ביקור נשיא ארצות הברית דונלד טראמפ בישראל, ניגש ח"כ אורן חזן להצטלם סלפי עם הנשיא תוך כדי טקס קבלת הפנים, דבר שעורר עניין רב בתקשורת ובשיח הציבורי.
הרצון להשיג את הפרסום, את הסלפי המושלם והנועז, גורם למצלמים לעיתים לצלם עצמם במקומות מסוכנים, עד כדי פציעה ואף מוות.
לפי מחקר שנערך ב-2018 מאוקטובר 2011 ועד נובמבר 2017, 259 איש מתו כאשר צילמו עצמם בסלפי.
לדוגמה: צילום ממגדלים גבוהים, צילום באזור פסי רכבת, צילום במטווח ועוד.
כאשר שיאניות ההרוגים מהסלפי הן רוסיה, ארצות הברית ופקיסטן.
ישנן מדינות שמפרסמות חוקים, ותולות שלטים במקומות המועדים לסלפים מסוכנים.
רשימת מקרי מוות ופציעה בעקבות סלפי .
השימוש הראשון במילה "סלפי" (שנגזרה מהמילה האנגלית "self", שפירושה "עצמי") נעשה ככל הנראה בפורום אוסטרלי בשנת 2002, והצלם ג'ים קראוס השתמש בה בספר שפרסם ב-2005. המילה הפכה נפוצה יותר בעשור השני של המאה ה-21. בשנת 2012 היא נבחרה על ידי המגזין טיים לאחת מ"עשר הבאזוורדס של 2012".
בשנת 2013 נבחנה לראשונה האפשרות לכלול אותה בגרסה המקוונת של מילון אוקספורד, ובסוף אותה שנה היא אף נבחרה על ידי עורכי המילון כ"מילת השנה", לאחר שזיהו עלייה של כ-17,000 אחוזים בשימוש בה במהלך השנה.
סלץ היא קומונה במחוז בא-רן בחבל גראנד אסט הצרפתי הנמצא במרחק של 5 ק"מ מהגבול בין צרפת לגרמניה מול העיר הגרמנית ראסטט (Rastatt).
שמה של העיר הגיע מהמילה הלטינית Saletio שהעניקו לה הרומאים, שהקימו בה קסטרום במסגרת הלימס הגרמאני, בעקבות מיקומה האסטרטגי של העיר ליד נהר הריין בהגנה על האימפריה הרומית נגד התקפות מצד שבטי הונדלים.
סלץ נמצאת במפגש הנהרות סואר וסלצבאך קצת לפני שנהר סואר נשפך אל הריין.
העיר נמצאת בצפון מישור אלזס בשטח מיוער המהווה את הצד הצפון מזרחי של יער אגנו.
תחילת ההתיישבות בעיר הייתה בתקופת תרבות לה טן על ידי שבטים גאלים בהתיישבות בשם Saliso.
לאחר הכיבוש הרומי הקימו הרומאים במקום קסטרום בשם Saletio כפי שמוזכר בנוטיטיה דיגניטטום.
העיר הוחרבה ב-355 על ידי בני השבט האלמאני ונבנתה מחדש על ידי הפרנקים ב-496. כחלק מרוזנות אלזס, העיר סופחה לדוקסות שוואביה בתחילת המאה העשירית ואוטו הראשון העניק את העיר לאשתו אדלאיד מאיטליה ב-968. אדלאיד הקימה את מנזר סלץ ב-991 בו היא מתה בשנת 999.
ב-1357 העניק הקיסר קרל הרביעי, קיסר האימפריה הרומית הקדושה, לעיר מעמד של עיר קיסרית חופשית והיא הצטרפה לדקאפול האלזסי.
סלץ נאלצה לעזוב את הדקאפול בשנת 1414 לאחר שלודוויג השלישי, הנסיך הבוחר מפפאלץ, סיפח את העיר לרוזנות פאלץ שעל הריין.
העיר סופחה מחדש לצרפת ב-1680 בעקבות הסכמי ניימכן שסיים את מלחמת הולנד.
נהר הסלצבאך הוא נהר שאורכו 33.1 ק"מ ומוצאו בצפון הרי הווז' בעיר גרסדורף (Gœrsdorf) הנהר עובר בצפון יער אגנו נשפך אל נהר הסואר בעיר סלץ.
פירוש השם Seltzbach באלזסית הוא נהר סלץ.
סלקום tv+ הוא שירות טלוויזיה בישראל בטכנולוגיית ה-OTT של קבוצת התקשורת סלקום.
השירות הושק ב-29 בדצמבר 2014 וצבר ברבעון הראשון להפעלתו כ-20,000 מנויים.
על פי דוחותיה בנובמבר 2017 עברה פעילות החברה לרווחיות עם 154 אלף מנויים, ונכון ליוני 2021 הגיעה החברה לכ-250 אלף מנויים.
עם השקת השירות כינסה חברת סלקום מסיבת עיתונאים ב-29 בדצמבר 2014 ובה השיקה את השירות.
מסיבת העיתונאים קיבלה יחס רב בתקשורת וחלק הגדירו את השקת השירות בתור שבירת הדואופול של החברות yes ו-HOT.
סלקום העלתה גם אתר כדי לשווק, למכור ולתת תמיכה ללקוחות השירות.
סלקום עמלה על השירות מאז שנת 2011 ונתנה מידע עליו במהלך היצירה.
השקת השירות נבחרה להשקת השנה של איגוד השיווק הישראלי.
בשנים 2015–2021 השתמשה חברת סלקום בדמותו של משיח בכיכובו של השחקן אודי כגן עבור קמפיין סלקום TV בטלוויזיה ובאינטרנט.
בשנת 2021 החל תמיר בר לשמש כפרזנטור החברה והוחלף בפברואר 2022 על ידי רן דנקר.
תוכני השירות מורכבים מערוצי עידן+ המשודרים באופן חופשי לכל בעל ממיר דיגיטלי ייעודי, מערוצים נוספים אותם משדרת סלקום על גבי הרשת בטכנולוגיית IPTV, חלקם כחלק מהחבילה וחלקם בתשלום נוסף, ומשירות VOD שמסופק כולו כחלק מהחבילה המכיל סרטים וסדרות וכן תוכניות טלוויזיה ששודרו לאחרונה וניתנות לצפייה חוזרת.
כמו כן מוטמעים בשירות אפליקציית תוכן ייעודית של ערוץ ספורט 5, שירות סלקום ווליום ובו כמיליון וחצי שירים וכל תחנות הרדיו הישראליות, ואפליקציית יוטיוב.
ביולי 2017 נוספה לשירות סלקום TV אפשרות 24/7 המאפשרת לצפות בתוכניות ששודרו והוקלטו אוטומטית מכל הערוצים עד שבוע אחורה ללא צורך להקליט.
בספטמבר 2017 פורסם כי לשירות יעלו גם ערוץ הילדים ולוגי.
שבוע מאוחר יותר צירפה סלקום TV גם את הערוצים דיסני ודיסני ג'וניור.
באוקטובר 2017 נוספו הערוצים JimJam, במקום ערוץ המרתון ששודר, וערוץ מרתון דוקו, שמשדר תוכני VOD המסווגים כדוקומנטריה.
בינואר 2018 פורסם כי לשירות יצורפו גם ערוצים נשיונל ג'יאוגרפיק ונשיונל ג'יאוגרפיק WILD, זאת בנוסף לערוץ נשיונל ג'יאוגרפיק שכבר משודר בשירות, ללא תוספת מחיר.
בדצמבר 2018 פורסם כי החברה עובדת על הפקת מקור ראשונה, בשיתוף פעולה עם "שידורי קשת" והיא הסדרה "משיח".
הסדרה עלתה לשירות סלקום TV במהלך חודש יוני ומאוחר יותר עלתה לשידור גם בשידורי קשת.
באפריל 2018 צירפה החברה לשירות את וחלק מתכניו יעלו גם ל-VOD.
במאי 2018 השיקה החברה ערוץ אוכל בלעדי הנקרא "FOODY", הערוץ משדר תוכניות אוכל ישראליות בלבד.
באפריל 2019 השיקה את שירות "סינמה TV", שמאפשר להשכיר סרטים חדשים בתשלום.
ב-12 במאי 2019 חתמה סלקום על שיתוף פעולה עם נטפליקס להזרמת תכניה דרך הממיר החדש שלה שהושק ב-11 ביוני 2019.
ב-25 באוגוסט 2019 צירפה את ערוצי הספורט של Eurosport ואת ערוץ בית+.
ב-8 בספטמבר 2019 צירפה את ערוץ דיסקברי.
ב-31 בדצמבר 2019 סלקום הודיעה שערוץ JimJam יסיים את שידורו בשירות.
ב-12 בינואר 2020 צירפה את ערוץ CBS Reality, ב-31 בדצמבר 2021 הערוץ סיים את שידוריו בשירות.
ב-17 בפברואר 2020 עלתה חבילת הדרמות הטורקיות שכוללת את ערוץ הדרמות הטורקיות+, הערוץ הים תיכוני, וערוץ הים תיכוני+ (בעבר חגיגה מזרחית).
ב-4 ביולי 2021 נוספו גם 2 ערוצים נוספים לשירות: ערוץ הדרמות הטורקיות 2 וערוץ הדרמות הטורקיות 3.
ב-27 ביוני 2021 צירפה את ערוצי הפרימיום ויוה וינטג' וערוץ ויוה פרימיום.
ב-2 בינואר 2022 עלה ערוץ הטלנובלות הספרדיות מבית RGE ובשיתוף TELEVISA ובץ תקשורת ערוץ "ואמוס" כערוץ פרימיום.
החל מינואר 2025 הערוץ עבר לידי רשת מדיה ושמו הוחלף לערוץ הדרמות הספרדיות 1.
ב-9 במרץ 2022 צורפו 2 ערוצים חדשים לשירות: ערוץ אנימל פלנט וערוץ TLC אך הערוץ סיים את שידוריו ב-31 בדצמבר 2024.
ב-28 במרץ 2023 נוספו ספריות SVOD תחת הקטגוריה "VOD פרימיום" המציע מבחר ספריות תוכן בתשלום נוסף כגון סרטים, דרמות טורקיות, דרמות הודיות, אקשן, ויוה, אופרות, ילדים ועוד.
ב-2 ביולי 2023 צורפו 2 ערוצי ילדים
חדשים מבית ערוץ הילדים, ערוץ יויו וערוץ FOMO.
ב-2024 פורסם כי החברה חתמה על הסכם עם "הוט" במסגרתו יוצעו ללקוחות סלקום TV חלק מהתכנים של חבילת "NEXT TV" של החברה, כולל הפקות המקור של הוט.
סלקום תשלם להוט תשלום חודשי קבוע על כל מנוי שיהיה רשום בחבילה החדשה, ועלות המהלך עבור סלקום מוערכת בכ-13 מיליון ש"ח.
החלטה זו היא חלק משינוי אסטרטגי במיקוד פעילות החברה, שמוותרת על רוב רכישת התוכן העצמאית שלה.
ב-15 בדצמבר 2024 צירפה את ערוץ ZOOM TOON מבית ערוץ ZOOM וצירפה גם את תוכני הערוץ כספריית SVOD בתשלום.
עד ינואר 2025 עלו לשירות עונות של הסדרות "מחוברים", "שבאבניקים" ו"אינדל"
בנוסף עלה ערוץ הקולנוע הישראלי אשר משודר גם ב-partnerTV ובמיתוג שונה ב-yes ו-HOT ובהמשך התווספה ספריית הקולנוע הישראלי ב-VOD פרימיום".
הערוץ החליף ערוץ שנקרא "ישראלי TV"
בתחילת אפריל 2025 נוספו 2 ערוצי הלייף סטייל מבית ענני תקשורת: TRAVEL+ ו-GOOD LIFE+.
ב-30 באפריל 2025 ערוץ HBO סיים את שידוריו בסלקום TV.
אך התוכנים של החברה ממשיכים לשדר בשירות ה-VOD.
ב-12 בינואר 2026 כל תכני HBO ירדו מה-VOD בעקבות כניסת שירות הסטרימינג HBO Max לישראל.
באוקטובר 2025 השתנה השם ל"סלקום tv+"
השפעת פיצול ערוץ 2 על מנויי סלקום TV
כחלק מהרישיון שהוענק לשידורי קשת, רשת וערוץ 10, נקבע כי על הערוצים החדשים לשדר ב-HD.
הרשות השנייה לטלוויזיה ולרדיו, החליטה לפטור זמנית את הערוצים המסחריים מחובה זו במערך עידן+, כי סירבו להשתתף בעלות הנוספת.
לפיכך, לקוחות סלקום TV, שמסתמכת על עידן+, לא יוכלו לצפות ב-HD.
באוקטובר 2017 הגישה חברת סלקום בקשה למתן צו ביניים שימנע את המעבר ל-HD, בטרם היא יכולה לשדר באיכות של HD גם היא.
בג"ץ דחה את העתירה, ולכן הערוצים החדשים לא ייקלטו אצל לקוחות החברה ב-HD.
עם זאת, בעיה זו אינה קיימת בממירים החדשים של סלקום, שלא מסתמכים על עידן+.
בסוף שנת 2017 החלו ארגוני היוצרים השונים בישראל למחות נגד אי-ההשקעה של סלקום בהפקה ישראלית ואף פרצו למשרדי החברה.
במהלך המחאה הם קראו לשר התקשורת להכפיף את סלקום TV לרגולציה ולמנוע פגיעה ביצירה ישראלית.
בעקבות המחאה הכריזה סלקום TV כי בכוונתה להשקיע בהפקות מקוריות.
חרף זאת, מאז 2018 השקיעה סלקום בהפקת מקור אחת בלבד באורך מלא.
"משיח" – סדרת המקור הראשונה (והיחידה עד כה באורך מלא) שהופקה על ידי סלקום, המבוססת על סדרת הרשת "משיח".
הסדרה הופקה בשיתוף שידורי קשת ועלתה לשידור ביוני 2018. בהמשך שודרה הסדרה גם בערוץ קשת 12, אך לסלקום ניתנה קדימות בשידור מאחר שהיא מימנה את רובה.
"הנבונינג'ה" – סדרת רשת עם ילדי נינג'ה ישראל בהנחיית נבו עמרני ששודרה בשנת 2019. הסדרה הייתה להפקת המקור השנייה של סלקום והופקה בשיתוף ערוץ הילדים.
"ישראל בידוד" – סדרת רשת שעלתה בשנת 2020 והופקה בשיתוף ישראל בידור, עם השחקנים והזמרים: נסרין קדרי, רן דנקר, אגם בוחבוט, רוני דלומי, אליעד נחום, אליאנה תדהר ולי בירן, אביבית בר זוהר, מאיה ורטהיימר, קווין רובין, שירלי לוי, קים אור אזולאי, אלין כהן, שר פיטנס ועוד.
אלישע (עונה חמישית) - העונה החמישית לסדרת הקומדיה של ערוץ הילדים "אלישע" עם יובל סמו, עלמה זק, רבקה מיכאלי, אודי כגן
ערוצים ישראליםערוצים מקורייםערוצי בידור, סדרות ולייף סטיילערוצי טבע ודוקוערוצים בנלאומייםערוצי ילדים ונוערערוצי ספורטערוץ הקולנוע הישראלי
חבילות ערוציםערוצים בודדיםספריות SVODחבילת ערוצי הדרמות הטורקיות המושלמת: ערוץ הדרמות הטורקיות + • ערוץ הדרמות הטורקיות 2 • ערוץ הדרמות הטורקיות 3 • ערוץ הים תיכוני • ערוץ הים תיכוני + • ערוץ הים תיכוני 2
חבילת ערוצי הפנאי: ערוץ השעשועונים • ערוץ הריאלטי • ערוץ הנופש
חבילת 22 ערוצים בשפה הרוסיתערוץ ההומור
ערוץ ויוה וינטג'ספריית הדרמות הטורקיות
סלצ'וק אינאן (בטורקית: Selçuk İnan, נולד ב-10 בפברואר 1985) הוא כדורגלן עבר טורקי ששיחק בעמדת הקשר, אשר משמש כיום כמאמנה של קוג'אליספור מליגת העל הטורקית.
אינאן התחיל את הקריירה שלו במחלקת הנוער של דרדנלספור ובגיל 17 עלה לקבוצה הבוגרת.
בשנת עבר למאניסאספור איתה ירד ליגה בתום עונת .
במשחק הבכורה שלו נגד אנקרספור הוא הבקיע צמד.
ב-1 בנובמבר 2008 הבקיע את השער ה-2000 של קבוצתו בליגת העל הטורקית.
הישג השיא של אינאן במדי טרבזונספור היה זכייה בגביע הטורקי.
בתום עונת סיים את חוזהו בטרבזונספור, וב-25 במאי 2011 חתם בגלאטסראיי.
ב-18 בספטמבר 2011 ערך את הופעת הבכורה שלו בליגה נגד סמסונספור.
ב-11 בדצמבר 2011 הבקיע את שער הבכורה שלו עבור גלאטסראיי בניצחון 0-3 נגד טרבזונספור קבוצתו לשעבר.
את העונה סיים כמלך השערים ומלך הבישולים של המועדון עם 13 שערים ו-16 בישולים.
בסיום העונה זכה עם גלאטסראיי גם באליפות ובתואר מלך הבישולים של הליגה, קשר העונה ושחקן העונה.
ב-12 באוגוסט 2012 זכה עם המועדון בסופר קאפ כאשר בישל 2 שערים בניצחון 2-3 נגד פנרבחצ'ה.
ב-23 בספטמבר 2012 ענד לראשונה את סרט הקפטן.
בשנת הפך לקפטן הראשון של המועדון.
בקיץ , אינאן פרש מכדורגל ומונה לעוזר מאמן גלאטסראיי.
בצעירותו, אינאן שיחק בכל הנבחרות הצעירות של טורקיה.
הוא זומן לראשונה לסגל הנבחרת הבוגרת לקראת המשחק נגד במסגרת מוקדמות יורו 2008 אבל נפצע ושוחרר מהסגל.
אינאן שותף בכל משחקי הנבחרת במסגרת מוקדמות יורו 2012 ובישל 6 שערים, אך הוא לא הצליח לעלות עם הנבחרת לטורניר הגמר.
ב-24 במאי 2012 הבקיע את שער הבכורה שלו בנבחרת בניצחון 1-3 נגד .
הסופר קאפ הטורקי: , , ,
מלך הבישולים של ליגת העל הטורקית:
קשר העונה בליגת העל הטורקית:
שחקן העונה של ליגת העל הטורקית:
סלקאס (בליטאית: Salakas; בפולנית: Sołoki, סולוקי; ביידיש: סאַלאָק) היא עיירה קטנה במחוז המשנה זרסאי במחוז אוטנה שבליטא, בה התקיימה עד השואה קהילה יהודית גדולה.
סלקאס נזכרת לראשונה בשנת 1387, ובשנת 1496 נבנתה בה כנסייה ראשונה.
בין מלחמות העולם שכנה העיירה בסמוך לגבול הרפובליקה הפולנית השנייה.
בין מלחמות העולם חיו בה כ-200 משפחות יהודיות, ופעל בה בית ספר עברי.
עם סיפוח ליטא לברית המועצות ביוני 1940 נאסרה הפעילות הציונית ביישוב.
ב-29 ביוני 1941, במהלך מבצע ברברוסה, נכבשה העיירה בידי הגרמנים, ואלו חייבו את יהודיה בענידת טלאי צהוב, והטילו עליהם הגבלות תנועה.
בד בבד, נלקחו יהודי העיירה לעבודות כפייה אצל הליטאים תושבי המקום.
ב-2 באוגוסט 1941 רוכזו כל יהודי העיירה ביער סונגרד הסמוך אליה, ושם כ-150 מהם נרצחו.
יתר היהודים הושבו לעיירה, ורוכזו בה בגטו.
ב-26 באוגוסט 1941 הוצעדו כל יושבי הגטו שבעיירה כ-10 ק"מ ממנה, ורוכזו עם יהודים נוספים מהסביבה במתחם מוקף גדר תיל.
למחרת רצחו הליטאים את 2,569 היהודים שהיו באתר.
סלץ (בבלארוסית: Сялец, ברוסית: Селец, בפולנית: Sielec) הוא כפר במחוז ברסט שבמערב בלארוס, מזרחית לפרוז'ני ובסמוך לנהר יסולדה, בו התקיימה עד השואה קהילה יהודית.
הכפר נזכר לראשונה בסוף המאה ה-14, ובסוף המאה ה-15 הוקמה בו כנסייה.
בהמשך הוענק הכפר כמתנה לבני משפחת רדזיוויל.
בחלוקת פולין השלישית, בשנת 1795, נכלל היישוב בתחום האימפריה הרוסית.
בשנת 1921, בעקבות הסכם ריגה, נכלל היישוב בתחום הרפובליקה הפולנית השנייה.
קהילה יהודית מתועדת בכפר מראשית המאה ה-17, ובתחילה היו בני הקהילה כפופים לקהילת בריסק.
במהלך המאה ה-17 נערכו ביישוב מספר כינוסים מטעם ועד ארבע הארצות.
הכפר ידוע בעיקר בשל היוולדו של הגאון מווילנה במקום.
בסוף המאה ה-19 עזבו את היישוב רבים מיהודיו, והגירה זו התגברה לאחר מלחמת העולם הראשונה.
בין מלחמות העולם נותרו בכפר כ-250 יהודים.
ב-23 ביוני 1941, יום לאחר פרוץ מבצע ברברוסה, נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת אות מזהה, החרמת רכוש, חובת תשלום סכומי כופר וחובת ביצוע עבודות כפייה, תוך ביצוע מעשי התעללות בעובדים.
ב-25 במאי 1942 גורשו כל יהודי היישוב לגטו ברזה קרטוסקה, וממנו שולחו ב-15 ביולי 1942 לאתר ההרג ברונה גורה.
יהודים מעטים שעוד הושארו בגטו זה נרצחו ביום 15 באוקטובר 1942.
נפת סלפית () היא אחת מ-16 נפות הרשות הפלסטינית.
בירת הנפה והעיר הגדולה ביותר בה היא סלפית.
הנפה ממוקמת בצפון-מערב יהודה ושומרון וגובלת בנפת רמאללה ואל-בירה בדרום, בנפת שכם במזרח, ובנפת קלקיליה בצפון.
על פי הלשכה הפלסטינית המרכזית לסטטיסטיקה, חיו בנפה כ-64,129 נפשות באמצע שנת 2006. על פי מרשם האוכלוסין של הלשכה לשנת 1997, חיו באותה שנה בנפה כ-46,671 נפשות, ומתוכם 7.7% פליטים.
תמונות סלפי הקופה , הן סדרת תמונות סלפי שצולמו על ידי קופת מקוק שחור באי סולאווסי שבאינדונזיה במצלמה השייכת לצלם הטבע הבריטי דייוויד סלייטר.
ההעלאה של התמונות לוויקישיתוף הייתה במרכזה של מחלוקת בשנת 2014 בשאלה האם זכויות היוצרים קיימות ביצירות אמנות שנעשו על ידי בעלי חיים שאינם בני אדם.
טענת הצלם לזכויות על התמונות הייתה שנויה במחלוקת על ידי מספר חוקרים וארגונים, עקב הדעה הרווחת שליצור שאינו בן אדם אין זכויות יוצרים על צילום.
בחודש דצמבר 2014, משרד זכויות היוצרים והפטנטים של ארצות הברית קבע כי יצירות שנוצרו על ידי יצור שאינו בן אדם אינן כפופות לזכויות היוצרים האמריקניות.
בשנת 2016, שופט פדרלי בארצות הברית קבע שהקוף לא יכול להיות בעל זכויות יוצרים על התמונות.
בשנת 2011 נסע צלם הטבע דייוויד סלייטר מהעיר מת'רן בדרום ויילס לשמורת הטבע טאנגקוקו באטואנגוס בצפון האי סולאווסי שבאינדונזיה על מנת לצלם את קופי המקוק השחור הנדירים.
במהלך הצילומים שלו, הקופים חטפו ממנו את המצלמה והיא עברה מיד ליד תוך כדי שהם צילמו בה כ-200 תמונות עד שסלייטר הצליח לקחת אותה חזרה לידיו.
סלייטר סיפר ש"הם היו די שובבים, וקפצו על כל הציוד שלי.
וזה נראה כאילו הם כבר דגמנו (בעבר) למצלמה", ומאוחר יותר טען שהוא מיקם את המצלמה על חצובה, ובכוונה הניח את הדק הלחיצה מרחוק על מנת שיהיה נגיש למקוקים, כשבמקרה, נקבת מקוק (שקיבלה לאחר מכן את הכינוי "נארוטו") לחצה על ההדק המרוחק וצילמה מספר תמונות.
מרבית הצילומים לא היו שמישים, אך היו כשלושה צילומים ברורים של נקבת המקוק אשר סלייטר הפיץ אותם מאוחר יותר כ"סלפי של הקופה".
סלייטר הרשה לסוכנויות ידיעות להשתמש בתמונות שלו, בהנחה שהוא בעל זכויות היוצרים על התמונות הללו; סלייטר טען שהוא בעצם "תכנן" את הצילום, והוסיף ש"זה היה הרעיון האמנותי שלי להשאיר את הקופים לשחק עם המצלמה...
ידעתי שקיימת סבירות גבוהה שהקופים יעשו את זה, ואני חזיתי זאת".
תביעת זכויות היוצרים של סלייטר נחקרה על ידי הבלוג techdirt, אשר טען כי התמונות הן ברשות הציבור מכיוון שקוף אינו אישיות משפטית המסוגלת לשמור על זכויות היוצרים, וסלייטר לא יכול לייחס את הזכויות לעצמו מאחר שהוא לא היה מעורב ביצירה.
צילומי הסלפי של המקוק הועלו גם במיזם ויקישיתוף – מאגר המולטימדיה של קרן ויקימדיה המקבל רק תמונות וסרטים תחת רישיון של תוכן חופשי.
האתר רשם במידע על תמונות הסלפי של הקופה שהן עומדות לרשות הציבור בנימוק שהן יצירה של בעל חיים ולא של אדם.
סלייטר ביקש מקרן ויקימדיה לשלם עבור הצילומים או להסיר אותם מוויקישיתוף בטענה שהוא בעל זכויות היוצרים עליהם.
טענתו נדחתה על ידי הארגון, אשר טען שאין לו זכויות יוצרים מאחר שהקופה יצרה אותם.
בקשתו של סלייטר פורסמה כחלק מדו"ח שקיפות שפורסם על ידי הקרן באוגוסט 2014.
בריאיון ל-BBC אמר סלייטר שהוא סבל הפסד כספי כתוצאה מכך שהתמונות היו נגישות לכל אחד בוויקישיתוף והוא לא היה יכול לכסות את עלות הנסיעה לאינדונזיה, והוסיף ש"בשנה הראשונה לאחר הצילום עשיתי 2,000 ליש"ט (עבור שימוש בתמונה).
לאחרי שהתמונה הועלתה לוויקיפדיה, כל העניין ברכישת התמונות הפסיק.
קשה להעריך זאת, אבל אני חושב שאיבדתי 10,000 ליש"ט או יותר.
זה הורג את העסק שלי".
סלייטר צוטט על ידי הדיילי טלגרף כאומר "אני לא מבין מה הם עושים, כי הם זקוקים להחלטת בית המשפט (על זכויות היוצרים בשביל שיוכלו להשתמש בהם)".
באופן דומה, עורך אחר בלונדון הצהיר ש"אם הוא בחר את זווית הצילום, קבע את שיעור החשיפה או הגדיר את המצלמה באופן שהיא תיצור תמונה עם אפקטים ספציפיים של אור וצל, והקופה רק תרמה ללחיצה על הכפתור", התביעה של בעל המצלמה לזכויות יוצרים על התמונה היא סבירה לפחות בבריטניה.
ב-22 בדצמבר 2014, משרד זכויות היוצרים האמריקני קבע במפורש כי עבודות שנוצרו על ידי יצור שאינו אדם אינן כפופות לזכויות יוצרים, והרישום המתאים לתמונות הסלפי המדוברות הוא "תצלום שצילם קוף".
בחודש ינואר 2016, סלייטר הצהיר על כוונתו לתבוע את ויקיפדיה בגין הפרת זכויות יוצרים של עבודותיו.
התמונות של "סלפי הקופה" הפכו לאחד הנושאים העיקריים בכנס ויקימניה העשירי שנערך באוגוסט 2014 במרכז האמנויות ברביקן שבלונדון.
באי הכנס, כולל מייסד ויקיפדיה וחבר מועצת המנהלים של ויקימדיה – ג'ימי ויילס, צילמו תמונות סלפי עם עותקים מודפסים של תצלומי קופת המקוק.
התגובות לתמונות הסלפי והפוסטרים של הקופה היו מעורבות; לדברי אחד הכותבים באתר Wikipediocracy "ויילס קיבל ביקורת בטוויטר של ויקיפדיה ממשתמשים רבים עבור מה שנראה כמו שמחה לאיד וחוסר טקט".
ב-22 בספטמבר 2015, ארגון אנשים למען יחס מוסרי לבעלי חיים (PETA) הגישו תביעה בבית המשפט המחוזי של ארצות הברית במחוז הצפוני של קליפורניה נגד בעל המצלמה דייוויד סלייטר, ובקשתם הייתה שהקופה תוכרז כבעלת זכויות היוצרים על התמונות, וכי הארגון ינהל את הרווחים מהתמונות לטובת קופי מקוק אחרים בשמורת הטבע בסולוואסי.
במהלך שימוע שנערך בינואר 2016, השופט המחוזי ויליאם אוריק אמר כי בעוד ש"הקונגרס והנשיא יכולים להחיל את חוקי ההגנה על בעלי חיים כמו על בני אדם, אין כל אינדיקציה כי הם עשו זאת בכל הנוגע לזכויות יוצרים", והוא דחה את טענת התביעה ב-28 בינואר.
ב-20 במרץ של אותה שנה, הארגון הגיש ערעור לבית המשפט לערעורים במחוז התשיעי .
בספטמבר 2017 הסתיימה התביעה הזו בפשרה שבה הוסכם בין שני הצדדים כי הזכויות יישארו אצל הצלם ובנוסף הוא ישלם 25% מהרווחים לצדקה לארגונים השומרים על המקוק השחור.
אולם קביעת בית המשפט משנת 2016 (שהוצגה לעיל) בעניין זכויות היוצרים תקפה, ולכן נכון לספטמבר 2017 אין לצלם זכויות יוצרים על התמונה.
סלפיים (שם מדעי: Salpidae) היא משפחה יחידה בסדרת הסלפות (Salpida) שהם קבוצה של מערכת המיתרניים פרימיטיביים מקבוצת מיתרני זנב.
יצורים אלה חיים בים ומתנהלים כיצורי פלנקטון גדולים המזכירים בצורתם במעט את המדוזות.
יצורים אלה מצויים בכל האוקיינוסים ובימים שונים ונפוצים ביותר בתוך האוקיינוס הדרומי שלחופי אנטארקטיקה.
הם מותאמים הן למים קרים והן למים טרופיים.